बिहार के मुजफ्फरपुर से जो कुछ आजकल में देश के सामने आया है, जून में ही उस मामले का खुलासा हो चुका था लेकिन इतनी बड़ी खबर को दबाने की कोशिश की गई। यह भी आज के समाज का शर्मनाक सच है। बालिका गृह में आश्रय पाई अनाथ और बेसहारा 7 से 15 साल की बच्चियों के साथ जो कुछ हुआ वह बताता है कि हमारा समाज जंगल से भी बदतर जगह है जहां इंसान के वेश में न जाने कितने हैवान घूम रहे हैं जिनको पहचानना बहुत मुश्किल हो चला है और जिनको जानवर कहना भी अब जानवरों का अपमान होगा। उनसे कहीं अच्छे जानवर हैं।